SL
17.1.2022
Uradni list Evropske unije
C 24/25
Sodba Splošnega sodišča z dne 10. novembra 2021 – Google in Alphabet/Komisija (Google Shopping) (Zadeva T-612/17) (1) (Konkurenca – Zloraba prevladujočega položaja – Splošno in specializirano spletno iskanje proizvodov – Sklep o ugotovitvi kršitve člena 102 PDEU in člena 54 Sporazuma EGP – Zloraba z učinkom vzvoda – Konkurenca na podlagi učinkovitosti ali protikonkurenčno ravnanje – Pogoji dostopa za konkurente do storitve podjetja s prevladujočim položajem, katere uporabo ni mogoče učinkovito nadomestiti – Podjetje s prevladujočim položajem, ki daje prednost prikazovanju zadetkov lastne storitve specializiranega iskanja – Posledice – Potreba po vzpostavitvi hipotetičnega scenarija – Neobstoj – Objektivna utemeljitev – Neobstoj – Možnost naložitve globe glede na nekatere okoliščine – Smernice o načinu določanja glob – Neomejena pristojnost) (2022/C 24/31) Jezik postopka: angleščina Stranke Tožeči stranki: Google LLC, nekdanja Google Inc. (Mountain View, Kalifornija, Združene države), Alphabet, Inc. (Mountain View) (zastopniki: T. Graf, R. Snelders, C. Thomas, K. Fountoukakos-Kyriakakos, odvetniki, R. O’Donoghue, M. Pickford, QC, in D. Piccinin, barrister)
Tožena stranka: Evropska komisija (zastopniki: T. Christoforou, N. Khan, A. Dawes, H. Leupold in C. Urraca Caviedes, agenti)
Intervenientka v podporo tožečih strank: Computer & Communications Industry Association (Washington, DC, Združene države) (zastopnika: J. Killick in A. Komninos, odvetnika)
Intervenientke v podporo tožene stranke: Zvezna republika Nemčija (zastopniki: J. Möller, S. Heimerl in S. Costanzo, agenti), Nadzorni organ EFTA (zastopnika: C. Zatschler in C. Simpson, agenta), Evropska potrošniška organizacija (BEUC) (Bruselj, Belgija) (zastopnica: A. Fratini, odvetnica), Infederation Ltd (Crowthorne, Združeno kraljestvo) (zastopniki: A. Morfey, S. Gartagani, L. Hannah, A. D’heygere, K. Gwilliam, solicitors, in T. Vinje, odvetnik), Kelkoo (Pariz, Francija) (zastopnika: J. Koponen in B. Meyring, odvetnika), Verband Deutscher Zeitschriftenverleger eV (Berlin, Nemčija) (zastopniki: T. Höppner, profesor, P. Westerhoff in J. Weber, odvetnika), Visual Meta GmbH (Berlin) (zastopnika: T. Höppner, profesor, in P. Westerhoff, odvetnik), BDZV – Bundesverband Digitalpublisher und Zeitungsverleger eV, nekdanji Bundesverband Deutscher Zeitungsverleger eV (Berlin) (zastopnika: T. Höppner, profesor, in P. Westerhoff, odvetnik), Twenga (Pariz) (zastopniki: L. Godfroid, S. Hautbourg in S. Pelsy, odvetniki)
Predmet Predlog na podlagi člena 263 PDEU, primarno, za razglasitev ničnosti Sklepa Komisije C(2017) 4444 final z dne 27. junija 2017 v zvezi s postopkom na podlagi člena 102 PDEU in člena 54 Sporazuma EGP (Zadeva AT.39740 – Google Search (Shopping)) in, podredno, za odpravo ali znižanje globe, naložene tožečima strankama.
Izrek 1.
Člen 1 Sklepa Komisije C(2017) 4444 final z dne 27. junija 2017 v zvezi s postopkom na podlagi člena 102 PDEU in člena 54 Sporazuma EGP (Zadeva AT.39740 – Google Search (Shopping)) se razglasi za ničen samo v delu, v katerem je Evropska komisija ugotovila, da sta družbi Google LLC in Alphabet, Inc na trinajstih nacionalnih trgih splošnega iskanja v Evropskem gospodarskem prostoru (EGP) na podlagi obstoja protikonkurenčnih posledic na teh trgih kršili ti določbi.
2.
Tožba se v preostalem zavrne.
3.
Družbi Google in Alphabet nosita svoje stroške in stroške Komisije, razen stroškov, ki so Komisiji nastali zaradi intervencije združenja Computer & Communications Industry Association.